৯ম জি সিনে পুরস্কার
৯ম এলআইসি জি সিনে পুরস্কার ২০০৫ সালে মুক্তিপ্রাপ্ত সেরা ভারতীয় হিন্দি ভাষার চলচ্চিত্রসমূহকে স্বীকৃতি প্রদান করে। অনুষ্ঠানটি ২০০৬ সালের ৪ঠা মার্চ মরিশাসের স্বামী বিবেকানন্দ ইন্টারন্যাশনাল কনভেনশনে অনুষ্ঠিত হয় এবং জি টিভিতে প্রচারিত হয়। অনুষ্ঠানটি উপস্থাপনা করেন করণ জোহর, অর্জুন রামপাল, মল্লিকা শেরাওয়াত, কঙ্কনা সেন শর্মা ও গুলশান গ্রোবর। 'পরিণীতা' সর্বাধিক ২৩টি মনোনয়ন লাভ করে। এরপর বান্টি অউর বাবলি, ব্ল্যাক ১৫টি, পহেলি ১২টি, অপহরণ ১১টি, এবং সরকার ১০টি মনোনয়ন লাভ করে। ব্ল্যাক শ্রেষ্ঠ চলচ্চিত্র, শ্রেষ্ঠ পরিচালক (সঞ্জয় লীলা ভন্সালী, শ্রেষ্ঠ অভিনেতা (অমিতাভ বচ্চন), শ্রেষ্ঠ অভিনেত্রী (রানী মুখার্জী), শ্রেষ্ঠ পার্শ্ব অভিনেত্রী (আয়শা কাপুর)-সহ সর্বাধিক ৯টি পুরস্কার অর্জন করে। এরপর বান্টি অউর বাবলি ৫টি, ইকবাল ও পরিণীতা ৪টি করে, এবং পহেলি ৩টি পুরস্কার অর্জন করে।